title: 2008/306/ES: Sklep Sveta z dne 17. marca 2008 o sklenitvi Sporazuma v obliki izmenjave pisem med Evropsko skupnostjo in Ukrajino glede izvoznih dajatev

text:
               16.4.2008

               SL

               Uradni list Evropske unije

               L 106/14

         SKLEP SVETA
   z dne 17. marca 2008
   o sklenitvi Sporazuma v obliki izmenjave pisem med Evropsko skupnostjo in Ukrajino glede izvoznih dajatev
   (2008/306/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 133(1) v povezavi s prvim pododstavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Evropske skupnosti in njune države članice ter Ukrajina so 14. junija 1994 v Luxembourgu podpisale Sporazum o partnerstvu in sodelovanju, ki je začel veljati 1. marca 1998.

               (2)

               Skupnost in njene države članice ter Ukrajina so se zavezale k okrepitvi gospodarskega povezovanja, ki je temelj njihovega partnerstva.

               (3)

               Od marca 2007 potekajo pogajanja za nov in razširjen sporazum med EU in Ukrajino, ki bo nadomestil Sporazum o partnerstvu in sodelovanju.

               (4)

               Bistvo razširjenega sporazuma je oblikovanje poglobljenega in celovitega območja proste trgovine po pristopu Ukrajine k STO.

               (5)

               V okviru pogajanj za pristop Ukrajine k STO je Komisija v imenu Skupnosti s pogajanji določila celovite zaveze Ukrajine glede odprtja trga, ki so posebnega pomena za Skupnost in so določene v memorandumu, o katerem so se 17. marca 2003 dogovorili pogajalci Ukrajine in Komisije.

               (6)

               Te zaveze bodo zajete v Protokolu o pristopu Ukrajine k STO.

               (7)

               Med pogajanji za pristop Ukrajine k STO je Komisija v imenu Skupnosti v pogajanjih dosegla Sporazum v obliki izmenjave pisem med Evropsko skupnostjo in Ukrajino, s katerim se Ukrajina zaveže. da bo odpravila izvozne dajatve pri blagovni menjavi ob začetku veljavnosti prihodnjega Sporazuma o območju proste trgovine med EU in Ukrajino.

               (8)

               Sporazum bi bilo treba odobriti v imenu Skupnosti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Ukrajino glede izvoznih dajatev se odobri v imenu Skupnosti.
   Besedilo Sporazuma v obliki izmenjave pisem je priloženo k temu sklepu.
   Člen 2
   Predsednik Sveta je s tem sklepom pooblaščen, da imenuje osebo(-e), pooblaščeno(-e) za podpis sporazuma, ki je za Skupnost zavezujoč (1).
   Člen 3
   Ta sklep se objavi v Uradnem listu Evropske unije.

      V Bruslju, 17. marca 2008

            Za Svet

            Predsednik

         I. JARC

      (1)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               16.4.2008

               SL

               Uradni list Evropske unije

               L 106/15

         PREVOD
   SPORAZUM
   v obliki izmenjave pisem med Evropsko skupnostjo in Ukrajino glede izvoznih dajatev
   Kijev, 11. december 2007
   Vaša Ekscelenca,
   v okviru Sporazuma o partnerstvu in sodelovanju med Evropskima skupnostma in njunimi državami članicami ter Ukrajino z dne 14. junija 1994 in v skladu s pogajanji o pristopu Ukrajine k Svetovni trgovinski organizaciji je namen tega pisma potrditi, da se dajatve, ki jih uporablja Ukrajina za blago s poreklom iz Ukrajine, ki se izvaža v Evropsko skupnost, odpravijo ob začetku veljavnosti Sporazuma o območju proste trgovine med EU in Ukrajino, o katerem bodo v okviru novega razširjenega sporazuma potekala pogajanja po zaključku postopka pristopa Ukrajine k STO.
   Predlagam, da to pismo in Vaš odgovor predstavljata uradni sporazum med nami.
   Ta sporazum bo začel veljati od datuma, ko Evropska skupnost prejme pisno uradno obvestilo Ukrajine, da je zaključila potrebne notranje postopke.
   Potrjujem, da to pismo in Vaš odgovor predstavljata uradni sporazum med nami.
   Sprejmite, Vaša Ekscelenca, izraze mojega globokega spoštovanja

         V imenu Ukrajine

      M. AZAROV

   Bruselj, 1. april 2008
   Vaša Ekscelenca,
   Potrjujem prejem pisma Vlade Ukrajine z dne 11. decembra 2007, za katerega se vam zahvaljujem in ki se glasi:

      „V okviru Sporazuma o partnerstvu in sodelovanju med Evropskima skupnostma in njunimi državami članicami ter Ukrajino z dne 14. junija 1994 in v skladu s pogajanji o pristopu Ukrajine k Svetovni trgovinski organizaciji je namen tega pisma potrditi, da se dajatve, ki jih uporablja Ukrajina za blago s poreklom iz Ukrajine, ki se izvaža v Evropsko skupnost, odpravijo ob začetku veljavnosti sporazuma o območju proste trgovine med EU in Ukrajino, o katerem bodo v okviru novega razširjenega sporazuma potekala pogajanja po zaključku postopka pristopa Ukrajine k STO.
      Predlagam, da to pismo in Vaš odgovor predstavljata uradni sporazum med nami.
      Ta sporazum bo začel veljati od datuma, ko Evropska skupnost prejme pisno uradno obvestilo Ukrajine, da je zaključila potrebne notranje postopke.
      Potrjujem, da to pismo in Vaš odgovor predstavljata uradni sporazum med nami.“

   Potrjujem, da bo z navedenim pismom in mojim odgovorom sklenjen uradni sporazum med nami.
   Sprejmite, Vaša Ekscelenca, izraze mojega globokega spoštovanja,

         V imenu Evropske skupnosti

      P. MANDELSON


title: Sklep Sveta (EU) 2015/2236 z dne 27. novembra 2015 o določitvi stališča, ki se sprejme v imenu Evropske unije v okviru ministrske konference Svetovne trgovinske organizacije v zvezi s podaljšanjem moratorija na carine za elektronske prenose in moratorija na pritožbe, ki ne zadevajo kršitev

text:
               3.12.2015

               SL

               Uradni list Evropske unije

               L 317/33

         SKLEP SVETA (EU) 2015/2236
   z dne 27. novembra 2015
   o določitvi stališča, ki se sprejme v imenu Evropske unije v okviru ministrske konference Svetovne trgovinske organizacije v zvezi s podaljšanjem moratorija na carine za elektronske prenose in moratorija na pritožbe, ki ne zadevajo kršitev
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Moratorij na carine za elektronske prenose (v nadaljnjem besedilu: moratorij na elektronsko trgovanje), ki določa, da članice STO nadaljujejo sedanjo prakso, pri kateri ne uvedejo carin za elektronske prenose, je bil sprejet v obliki izjave na ministrski konferenci Svetovne trgovinske organizacije (v nadaljnjem besedilu: STO) leta 1998. Trenutno se moratorij sprejema v obliki sklepa ministrske konference STO, ki je bil od leta 1998 obnovljen vsaki dve leti.

               (2)

               Moratorij na pritožbe, ki ne zadevajo kršitev, se nenehno podaljšuje na ministrski konferenci STO po preteku petletnega obdobja za sprejem odločitve o obsegu in vrstah takih pritožb v skladu s členom 64(3) Sporazuma o trgovinskih vidikih pravic intelektualne lastnine ( v nadalnjem besedilu: TRIPS).

               (3)

               Na ministrski konferenci STO decembra 2013 sta bila moratorija nazadnje podaljšana za obdobje do leta 2015. Naslednja ministrska konferenca STO bi morala oba moratorija podaljšati ali pa bi morala moratorija postati trajna, če bi v sedanjih ali prihodnjih razpravah prišlo do konsenza o tem.

               (4)

               V interesu Unije je, da podpre podaljšanje moratorija na elektronsko trgovanje za nedoločen čas. Prav tako je v interesu Unije, da se podaljša moratorij na pritožbe, ki ne zadevajo kršitev, dokler ministrska konferenca ne podpre priporočila Sveta za TRIPS v zvezi z obsegom in vrstami pritožb, ki ne zadevajo kršitev, v skladu s členom 64(3) Sporazuma TRIPS –

         SPREJELA NASLEDNJI SKLEP:
   Člen 1
   Stališče, ki se sprejme v imenu Evropske unije v okviru ministrske konference Svetovne trgovinske organizacije je podpreti podaljšanje moratorija na carine za elektronske prenose za nedoločen čas in podpreti podaljšanje moratorija na vrste pritožb, ki jih določata pododstavka 1(b) in 1(c) člena XXIII Splošnega sporazuma o carinah in trgovini 1994 (pritožbe, ki ne zadevajo kršitev), dokler ministrska konference ne sprejme odločitve o obsegu in vrstah pritožb, ki ne zadevajo kršitev.
   Člen 2
   Ta sklep začne veljati z dnem sprejetja.

      V Bruslju, 27. novembra 2015

            Za Svet

            Predsednik

         J. ASSELBORN


Pomembno pravno obvestilo

|

52007BP0133(01)

1. Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005 (C6-0465/2006 - 2006/2071(DEC))

Uradni list 074 E , 20/03/2008 str. 0320 - 0321

		1.Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005 (C6-0465/2006 — 2006/2071(DEC))Evropski parlament,- ob upoštevanju splošnega proračuna Evropske unije za proračunsko leto 2005 [1],- ob upoštevanju letnih zaključnih računov evropskih skupnosti za proračunsko leto 2005 - Zvezek I (SEK(2006)0915 — C6-0465/2006) [2],- ob upoštevanju poročila o upravljanju proračuna in finančnem poslovodenju za proračunsko leto 2005, oddelek 1 - Evropski parlament [3],- ob upoštevanju letnega poročila notranjega revizorja za leto 2005,- ob upoštevanju letnega poročila Računskega sodišča za proračunsko leto 2005, skupaj z odgovori institucij, [4]- ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe o ES [5],- ob upoštevanju členov 272(10) in 275 Pogodbe o ES ter člena 179a Pogodbe o Euratomu,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun evropskih skupnosti [6], zlasti členov 145, 146 in 147 Uredbe,- ob upoštevanju člena 13 notranjih pravil o izvajanju proračuna Evropskega parlamenta [7],- ob upoštevanju člena 147(1) Finančne uredbe, po katerem vsaka institucija Evropske skupnosti sprejme potrebne ukrepe na podlagi ugotovitev, izraženih v sklepu o razrešnici Evropskega parlamenta,- ob upoštevanju členov 71 in 74(3) ter Priloge V svojega Poslovnika,- ob upoštevanju poročila Odbora za proračunski nadzor (A6-0094/2007),A. ker pri reviziji Računskega sodišča niso bile ugotovljene bistvene napake (odstavek 10.4),B. ker je Računsko sodišče opozorilo na ponavljajoče se pomanjkljivosti nadzornih in kontrolnih sistemov (odstavki od 10.5 do 10.10),C. ker je Parlament v svojih odgovorih predstavil ukrepe, s katerimi premaguje težave, na katere opozarja Računsko sodišče,D. ker je bil poslovnik Evropskega parlamenta 23. oktobra 2002 spremenjen tako, da predvideva podelitev razrešnice predsedniku in ne generalnemu sekretarju,1. podeli svojemu predsedniku razrešnico glede izvrševanja proračuna Evropskega parlamenta za proračunsko leto 2005;2. navaja svoje pripombe v spodnji resoluciji;3. naroči svojemu predsedniku, naj ta sklep in resolucijo, ki je del sklepa, posreduje Svetu, Komisiji, Sodišču evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo osebnih podatkov ter poskrbi za objavo v Uradnem listu Evropske unije (serija L).[1] UL L 60, 8.3.2005.[2] UL C 264, 31.10.2006, str. 1.[3] DV/614096EN.doc.[4] UL C 263, 31.10.2006, str. 1.[5] UL C 263, 31.10.2006, str. 10.[6] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[7] PE 349.540.--------------------------------------------------


title: 2013/371/EU: Sklep Sveta z dne 9. julija 2013 o imenovanju nizozemskega člana in nizozemskega nadomestnega člana Odbora regij

text:
               11.7.2013

               SL

               Uradni list Evropske unije

               L 190/90

      SKLEP SVETA

   z dne 9. julija 2013
   o imenovanju nizozemskega člana in nizozemskega nadomestnega člana Odbora regij
   (2013/371/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Annemieke TRAAG se je sprostilo mesto člana Odbora regij.

               (3)

               Zaradi imenovanja Rogiera van der SANDA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Rogier van der SANDE, member of the Executive Council of the Province of Zuid-Holland,

                     in

               (b)

               za nadomestno članico:

                           —

                           Annemieke TRAAG, member of the Executive Council of the Province of Gelderland.

         Člen 2
   Ta sklep začne veljati na dan sprejetja.

      V Bruslju, 9. julija 2013

            Za Svet

            Predsednik

         R. ŠADŽIUS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2007/222/ES: Sklep Komisije z dne 4. aprila 2007 o razglasitvi začetka delovanja regionalnega svetovalnega sveta za jugozahodne vode v okviru skupne ribiške politike

text:
               5.4.2007

               SL

               Uradni list Evropske unije

               L 95/52

      SKLEP KOMISIJE

   z dne 4. aprila 2007
   o razglasitvi začetka delovanja regionalnega svetovalnega sveta za jugozahodne vode v okviru skupne ribiške politike
   (2007/222/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 2004/585/ES z dne 19. julija 2004 o ustanovitvi regionalnih svetovalnih svetov v okviru skupne ribiške politike (1) in zlasti člena 3(3) Sklepa,
   ob upoštevanju priporočila, ki ga je poslala Francija dne 9. februarja 2007 v imenu Belgije, Španije, Francije, Nizozemske in Portugalske,
   ob upoštevanju naslednjega:

               (1)

               Uredba Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (2) in Sklep 2004/585/ES zagotavljata okvir za ustanovitev in delovanje regionalnih svetovalnih svetov.

               (2)

               Člen 2 Sklepa 2004/585/ES vzpostavlja regionalni svetovalni svet, ki bo pristojen za jugozahodne vode na območjih VIII, IX in X (vode okrog Azorov) Mednarodnega sveta za raziskovanje morja (ICES) ter razdelkih CECAF 34.1.1, 34.1.2 in 34.2.0 (vode okrog Madeire in Kanarskih otokov) (3).

               (3)

               V skladu s členom 3(1) Sklepa 2004/585/ES so predstavniki ribiškega sektorja in drugih interesnih skupin Belgiji, Španiji, Franciji, Nizozemski in Portugalski predložili zahtevo glede delovanja navedenega regionalnega svetovalnega sveta.

               (4)

               Kakor določa člen 3(2) Sklepa 2004/585/ES, so zadevne države članice odločile, ali je vloga glede regionalnega svetovalnega sveta za jugozahodne vode v skladu z določbami navedenega sklepa. Dne 9. februarja 2007 so zadevne države članice poslale Komisiji priporočilo glede navedenega regionalnega svetovalnega sveta.

               (5)

               Komisija je ocenila vlogo zainteresiranih strank in priporočilo glede na Sklep 2004/585/ES ter cilje in načela skupne ribiške politike in meni, da je regionalni svetovalni svet za jugozahodne vode pripravljen na začetek delovanja –

         SKLENILA:
   Edini člen
   Regionalni svetovalni svet za jugozahodne vode, ustanovljen s členom 2(1)(e) Sklepa 2004/585/ES, začne delovati z 9. aprilom 2007.

      V Bruslju, 4. aprila 2007

            Za Komisijo

         Joe BORG

            Član Komisije

      (1)  UL L 256, 3.8.2004, str. 17.

      (2)  UL L 358, 31.12.2002, str. 59.

      (3)  Kakor je opredeljeno v Uredbi Sveta (EGS) št. 3880/91 (UL L 365, 31.12.1991, str. 1).


title: 2013/408/Euratom: Sklep Komisije z dne 31. julija 2012 o sklenitvi Sporazuma o sodelovanju na področju miroljubne uporabe jedrske energije med Evropsko skupnostjo za atomsko energijo in vlado Republike Južne Afrike

text:
               31.7.2013

               SL

               Uradni list Evropske unije

               L 204/2

         SKLEP KOMISIJE
   z dne 31. julija 2012
   o sklenitvi Sporazuma o sodelovanju na področju miroljubne uporabe jedrske energije med Evropsko skupnostjo za atomsko energijo in vlado Republike Južne Afrike
   (2013/408/Euratom)
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   po odobritvi Sveta,
   ob upoštevanju naslednjega:
   Sprejeti je treba Sporazum o sodelovanju na področju miroljubne uporabe jedrske energije med Evropsko Skupnostjo za atomsko energijo in vlado Republike Južne Afrike –
   SPREJELA NASLEDNJI SKLEP:
   Člen 1
   Sporazum o sodelovanju na področju miroljubne uporabe jedrske energije med Evropsko Skupnostjo za atomsko energijo in vlado Republike Južne Afrike se odobri v imenu Evropske skupnosti za atomsko energijo. Besedilo Sporazuma je priloženo temu sklepu.
   Člen 2
   Član Komisije je pooblaščen, da v imenu Evropske skupnosti za atomsko energijo podpiše Sporazum in izpelje vse potrebno za začetek veljavnosti tega sporazuma.

      V Bruslju, 31. julija 2012

            Za Komisijo

         Günther OETTINGER

            Član Komisije


title: 2013/500/EU: Sklep Sveta z dne 7. oktobra 2013 o stališču, ki ga sprejme Evropska unija v okviru Generalnega sveta Svetovne trgovinske organizacije glede zahteve za podaljšanje oprostitve obveznosti glede dodatnih avtonomnih trgovinskih preferencialov STO, ki jih je Unija odobrila Republiki Moldaviji

text:
               15.10.2013

               SL

               Uradni list Evropske unije

               L 273/31

         SKLEP SVETA
   z dne 7. oktobra 2013
   o stališču, ki ga sprejme Evropska unija v okviru Generalnega sveta Svetovne trgovinske organizacije glede zahteve za podaljšanje oprostitve obveznosti glede dodatnih avtonomnih trgovinskih preferencialov STO, ki jih je Unija odobrila Republiki Moldaviji
   (2013/500/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen IX Marakeškega sporazuma o ustanovitvi Svetovne trgovinske organizacije (v nadaljnjem besedilu: Sporazum STO) določa postopke za odobritev oprostitve obveznosti glede večstranskih trgovinskih sporazumov v Prilogi 1A ‚1B ali 1C k Sporazumu STO in njihovih prilogah.

               (2)

               Uredba Sveta (ES) št. 55/2008 (1) je bila spremenjena z Uredbo (EU) št. 581/2011 Evropskega parlamenta in Sveta (2), s katero se je podaljšalo obdobje uporabe avtonomnih trgovinskih preferencialov, odobrenih Republiki Moldaviji (v nadaljnjem besedilu: Moldavija), do 31. decembra 2015 in s katero so se prilagodile tarifne kvote za nekatere kmetijske proizvode. Uredba (ES) št. 55/2008 določa prost dostop do trga Unije za vse proizvode s poreklom iz Moldavije, razen za nekatere kmetijske proizvode iz Priloge I k navedeni uredbi. Za proizvode iz navedene priloge veljajo omejene koncesije v obliki carinskih oprostitev v mejah tarifnih kvot ali v obliki znižanja carine. Da bi liberalizirali uvoz vina iz Republike Moldavije, se lahko sprejmejo dodatne razširitve obsega preferencialov iz Uredbe (ES) št. 55/2008.

               (3)

               Brez oprostitve obveznosti Unije na podlagi odstavka 1 člena I in člena XIII Splošnega sporazuma o carinah in trgovini 1994 v potrebnem obsegu bi bilo treba obravnavo z navedenimi avtonomnimi trgovinskimi preferenciali razširiti na vse druge članice STO.

               (4)

               V interesu Unije je, da zahteva podaljšanje oprostitve obveznosti glede avtonomnih trgovinskih preferencialov STO, ki jih je odobrila Moldaviji, v skladu z odstavkom 3 člena IX Sporazuma STO, da bi Unija lahko zagotovila dajatve prosto ali preferencialno obravnavo za proizvode, ki izvirajo iz Moldavije, vključno z nekaterimi kmetijskimi proizvodi, za katere so odobrene omejene koncesije, kot je opredeljeno v Prilogi k temu sklepu, ne da bi morala enako dajatve prosto ali preferencialno obravnavo razširiti na podobne proizvode katere koli druge članice STO do 31. decembra 2015.

               (5)

               Unija bo tako zahtevo predložila STO.

               (6)

               Zato je primerno določiti stališče, ki ga sprejme Unija v okviru Generalnega sveta STO glede te zahteve –

         SPREJEL NASLEDNJI SKLEP:
   Člen 1
   Stališče, ki se v imenu Unije sprejme v okviru Generalnega sveta Svetovne trgovinske organizacije, je, da zahteva podaljšanje oprostitve obveznosti glede avtonomnih trgovinskih preferencialov STO, ki jih je Unija odobrila Moldaviji, do 31. decembra 2015 za proizvode, ki izvirajo iz Moldavije, vključno z nekaterimi kmetijskimi proizvodi, za katere so odobrene omejene koncesije, kot je določeno v Prilogi.
   To stališče izrazi Komisija.
   Člen 2
   Ta sklep začne veljati na dan sprejetja.

      V Luxembourgu, 7. oktobra 2013

            Za Svet

            Predsednik

         J. BERNATONIS

      (1)  Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter spremembi Uredbe (ES) št. 980/2005 in Sklepa Komisije 2005/924/ES (UL L 20, 24.1.2008, str. 1).

      (2)  Uredba (EU) št. 581/2011 Evropskega parlamenta in Sveta z dne 8. junija 2011 o spremembi Uredbe Sveta (ES) št. 55/2008 o uvedbi avtonomnih trgovinskih preferencialov za Republiko Moldavijo (UL L 165, 24.6.2011, str. 5).

      PRILOGA

         PROIZVODI, ZA KATERE VELJAJO KOLIČINSKE OMEJITVE ALI CENOVNI PRAGI

      1.   Proizvodi, za katere veljajo letne dajatve proste tarifne kvote

                  Zaporedna številka

                  Oznaka KN

                  Opis

                  2013 (1)

                  2014 (1)

                  2015 (1)

                  09.0504

                  od 0201 do 0204

                  Meso sveže, ohlajeno ali zamrznjeno, goveje, prašičje, ovčje in kozje

                  4 000 (2)

                  4 000 (2)

                  4 000 (2)

                  09.0505

                  ex 0207

                  Meso in užitni klavnični proizvodi perutnine iz tarifne številke 0105, sveže, ohlajeno ali zamrznjeno, razen mastnih jeter iz tarifne podštevilke 0207 34

                  500 (2)

                  500 (2)

                  500 (2)

                  09.0506

                  ex 0210

                  Meso in užitni klavnični proizvodi prašičev in govedi, nasoljeni, v slanici, sušeni ali dimljeni; užitna moka in zdrob iz mesa ali iz klavničnih proizvodov domačih prašičev in govedi

                  500 (2)

                  500 (2)

                  500 (2)

                  09.4210

                  od 0401 do 0406

                  Mlečni izdelki

                  1 500 (2)

                  1 500 (2)

                  1 500 (2)

                  09.0507

                  0407 00

                  Ptičja jajca, v lupini

                  120 (3)

                  120 (3)

                  120 (3)

                  09.0508

                  ex 0408

                  Ptičja jajca brez lupine ter jajčni rumenjaki, neprimerna za prehrano ljudi

                  300 (2)

                  300 (2)

                  300 (2)

                  09.0509

                  1001 90 91
                  1001 90 99

                  Druga pira (razen pire za setev), navadna pšenica in soržica

                  55 000 (2)

                  60 000 (2)

                  65 000 (2)

                  09.0510

                  1003 00 90

                  Ječmen

                  50 000 (2)

                  55 000 (2)

                  60 000 (2)

                  09.0511

                  1005 90

                  Koruza

                  45 000 (2)

                  50 000 (2)

                  55 000 (2)

                  09.0512

                  1601 00 91
                  in
                  1601 00 99

                  Klobase in podobni proizvodi iz mesa, klavničnih proizvodov ali krvi; prehrambeni proizvodi na osnovi teh proizvodov

                  600 (2)

                  600 (2)

                  600 (2)

                  ex 1602

                  Drugi pripravljeni ali konzervirani proizvodi iz mesa, klavničnih proizvodov ali krvi:

                              —

                              kokoši in petelinov vrste Gallus domesticus, termično neobdelani

                              —

                              domačih prašičev

                              —

                              govedi, termično neobdelani

                  09.0513

                  1701 99 10

                  Beli sladkor

                  34 000 (2)

                  34 000 (2)

                  34 000 (2)

      2.   Proizvodi, oproščeni ad valorem elementa uvozne dajatve

                  Oznaka KN

                  Opis

                  0702

                  Paradižnik, svež ali ohlajen

                  0703 20

                  Česen, svež ali ohlajen

                  0707

                  Kumare in kumarice, sveže ali ohlajene

                  0709 90 70

                  Bučke, sveže ali ohlajene

                  0709 90 80

                  Okrogle artičoke

                  0806

                  Grozdje, sveže ali suho

                  0808 10

                  Jabolka, sveža

                  0808 20

                  Hruške in kutine

                  0809 10

                  Marelice

                  0809 20

                  Češnje

                  0809 30

                  Breskve, vključno z nektarinami

                  0809 40

                  Slive in trnulje

         (1)  Od 1. januarja do 31. decembra.

         (2)  Tone (neto teža).

         (3)  Milijon enot.


title: Sklep Sveta (SZVP) 2015/2216 z dne 30. novembra 2015 o spremembi Sklepa 2010/413/SZVP o omejevalnih ukrepih proti Iranu

text:
               1.12.2015

               SL

               Uradni list Evropske unije

               L 314/58

         SKLEP SVETA (SZVP) 2015/2216
   z dne 30. novembra 2015
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (1) in zlasti člena 23 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP o omejevalnih ukrepih proti Iranu.

               (2)

               Splošno sodišče Evropske unije je s sodbo z dne 18. septembra 2015 v zadevi T-121/13 razglasilo za nično odločitev Sveta, da Oil Industry Pension Fund Investment Company (OPIC) uvrsti na seznam oseb in subjektov, za katere veljajo omejevalni ukrepi iz Priloge II k Sklepu 2010/413/SZVP.

               (3)

               OPIC bi bilo treba na podlagi nove obrazložitve znova uvrstiti na seznam oseb in subjektov, za katere veljajo omejevalni ukrepi.

               (4)

               Sklep 2010/413/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Priloga II k Sklepu 2010/413/SZVP se spremeni, kot je določeno v Prilogi k temu sklepu.
   Člen 2
   Ta sklep začne veljati 1. decembra 2015.

      V Bruslju, 30. novembra 2015

            Za Svet

            Predsednik

         J. ASSELBORN

      (1)  UL L 195, 27.7.2010, str. 39.

      PRILOGA
      Na seznam iz dela I Priloge II k Sklepu 2010/413/SZVP se doda naslednji subjekt:
      I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado
      B.   Subjekti

                     Ime

                     Podatki za ugotavljanje identitete

                     Razlogi

                     Datum uvrstitve na seznam

                     „159.

                     Oil industry Pension Fund Investment Company (OPIC)

                     Taleghani Street 234, Teheran, Iran

                     Družba OPIC nudi precejšnjo podporo iranski vladi z zagotavljanjem finančnih sredstev in finančnih storitev za naftne in plinske razvojne projekte, povezane z iransko vlado, vključno s hčerinskimi družbami družbe National Iranian Oil Company (NIOC), ki so v državni lasti. OPIC je imel v lasti tudi IOEC (Iranian Offshore Engineering Construction Co.), ki je na seznamu EU zaradi zagotavljanja logistične podpore iranski vladi.
                     Naftni in plinski sektor je pomemben vir financiranja za iransko vlado, prihodki, pridobljenimi z iransko nafto v energetskem sektorju bi lahko bili povezani s financiranjem dejavnosti Irana, ki so nevarne z vidika širjenja orožja.
                     Generalni direktor OPIC je Naser Maleki, ki so ga Združeni narodi uvrstili na seznam, ker je bil vodja Shahid Hemat Industrial Group (SHIG) in uslužbenec MODAFL (iransko ministrstvo za obrambo in logistiko oboroženih sil), kjer je nadziral delo v okviru programa za balistične rakete šahab-3 (iranske balistične rakete dolgega dosega, ki so trenutno v uporabi). Skupino SHIG so Združeni narodi uvrstili na seznam z utemeljitvijo, da je podrejeni subjekt Organizacije za vesoljsko industrijo (AIO, ki je uvrščena na seznam EU) in vključena v iranski program balističnih raket. Zato je družba OPIC neposredno povezana z dejavnostmi Irana, ki so nevarne z vidika širjenja jedrskega orožja ali razvoja izstrelitvenih sistemov jedrskega orožja.

                     1.12.2015“


title: Sklep Komisije z dne 29. decembra 2003 o začetku preiskave v skladu s členom 27(2) Uredbe Sveta (ES) št. 2501/2001 glede kršitve svobode združevanja v Belorusiji

text:
Pomembno pravno obvestilo

|

32004D0023

Uradni list L 005 , 09/01/2004 str. 0090 - 0090

		Sklep Komisijez dne 29. decembra 2003o začetku preiskave v skladu s členom 27(2) Uredbe Sveta (ES) št. 2501/2001 glede kršitve svobode združevanja v Belorusiji(2004/23/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2501/2001 z dne 10. decembra 2001 o uporabi sheme splošnih tarifnih potencialov v obdobju od 1. januarja 2002 do 31. decembra 2004 [1], kakor je bila nazadnje spremenjena z Uredbo Komisije (ES) št. 1686/2003 [2] in zlasti člena 27(2) Uredbe,ob upoštevanju naslednjega:(1) Komisija je prejela informacije o domnevnih kršitvah svobode združevanja v Belorusiji. Te informacije so skupaj priskrbele Mednarodna zveza svobodnih sindikatov (ICFTU), Evropska zveza sindikatov (ETUC) in Svetovna delavska zveza (WCL).(2) Člen 26(1)(b) določa začasni umik tarifnih preferencialov glede vseh ali nekaterih proizvodov s poreklom iz države upravičenke zaradi "resne in sistematične kršitve svobode združevanja, pravice do pogajanj za kolektivno pogodbo ali načela nediskriminacije glede zaposlovanja in poklica ali uporabe dela otrok, kakor je opredeljeno v ustreznih Konvencijah ILO".(3) Komisija je preučila predložene informacije o domnevnih kršitvah svobode združevanja v Belorusiji. Domnevne kršitve se nanašajo na omejitve pravic delavcev in delodajalcev, da ustanovijo organizacije po lastni izbiri brez poseganja organov oblasti, poseganja organov oblasti v volitve sindikatov, omejevanja dejavnosti sindikatov in zatiranja voditeljev in aktivistov sindikatov, kakor je opredeljeno v Konvenciji št. 87 o svobodi združevanja in varstvu pravice do organiziranja ter Konvenciji št. 98 Mednarodne organizacije dela o pravici do organiziranja in do pogajanj za kolektivno pogodbo. Komisija sodi, da obstaja dovolj razlogov za preiskavo.(4) Ukrepi, predpisani s tem sklepom, so v skladu z mnenjem Odbora za splošne preferenciale –SKLENILA:Edini členKomisija začne preiskavo domnevnih kršitev svobode združevanja v Belorusiji.V Bruslju, 29. decembra 2003Za KomisijoPascal LamyČlan Komisije[1] UL L 346, 31.12.2001, str. 1.[2] UL L 240, 26.9.2003, str. 8.--------------------------------------------------


title: Decision No 148 of 25 June 1992 concerning the use of the certificate concerning the applicable legislation (Form E 101) where the period of posting does not exceed three months

text:
Pomembno pravno obvestilo

|

31993D0068

Uradni list L 022 , 30/01/1993 str. 0124 - 0124 finska posebna izdaja: poglavje 5 zvezek 6 str. 0043  švedska posebna izdaja: poglavje 5 zvezek 6 str. 0043

		Sklep št. 148z dne 25. junija 1992o uporabi potrdila o zakonodaji, ki se uporablja (obrazec E 101), kadar čas napotitve na delo ne presega tri mesece(93/68/EGS)UPRAVNA KOMISIJA EVROPSKIH SKUPNOSTI ZA SOCIALNO VARNOST DELAVCEV MIGRANTOV JEob upoštevanju člena 81(a) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo znotraj Skupnosti, v skladu s katerim je odgovorna za obravnavanje vseh upravnih zadev, ki se nanašajo na uporabo navedene uredbe,ker je treba Sklep št. 125 spremeniti, da bi omejili nevarnost zlorabe, in ker je treba zato v polje 5 obrazca E 101 v vseh primerih vnesti natančen datum;ker je zaradi razmer v sodobnem gospodarskem svetu nujno, da mnogi zaposleni v industrijskih, trgovskih in kmetijskih podjetjih pogosto za kratek čas potujejo v tujino zaradi koristi podjetja, v katerem so zaposleni;ker je v takšnih primerih pred njihovim odhodom težko pravočasno pridobiti potrdilo o zakonodaji, ki se uporablja, od imenovanega nosilca v državi, v kateri ima podjetje svoj sedež;ker obstajajo razlogi, zaradi katerih naj bi postal postopek izdajanja potrdila o zakonodaji, ki se uporablja, prožnejši, s čimer bi se omogočilo, da zavarovana oseba nosi s seboj dokument, ki kaže, da ta oseba poslovno biva v eni od držav članic in da se zanjo uporablja zakonodaja države, v kateri je podjetje, v katerem je oseba zaposlena,SKLENILA:1. Za dobe napotitve na delo, ki ne presegajo tri mesece, lahko nosilec, naveden v členu 11(1) Uredbe (EGS) št. 574/72, podjetjem na njihovo zahtevo izda izvode obrazca E 101, ki imajo serijsko številko in na katerih izpolni le polje 5.2. Podjetje izpolni dva izvoda obrazca. Eden se izroči delavcu pred njegovim odhodom, drugi pa se v 24 urah pošlje imenovanemu nosilcu države, v kateri ima podjetje svoj sedež.3. Ta sklep, ki nadomesti Sklep št. 125, začne veljati prvi dan meseca po njegovi objavi v Uradnem listu Evropskih skupnosti.Predsednik Upravne komisijeS. Pinto Pizarro--------------------------------------------------


title: 2005/964/ES: Sklep Sveta z dne  21. decembra 2005  o sklenitvi Sporazuma o dajatev prosti obravnavi integriranih vezij z več čipi (MCP) v imenu Evropske skupnosti Besedilo velja za EGP.#Prevod Sporazum o dajatev prosti obravnavi integriranih vezij z več čipi (MCP)

text:
               31.12.2005

               SL

               Uradni list Evropske unije

               L 349/24

         SKLEP SVETA
   z dne 21. decembra 2005
   o sklenitvi Sporazuma o dajatev prosti obravnavi integriranih vezij z več čipi (MCP) v imenu Evropske skupnosti
   (Besedilo velja za EGP)
   (2005/964/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije (1),
   ob upoštevanju naslednjega:

               (1)

               Integrirana vezja z več čipi (MCP) so nova oblika polprevodnikov, ki v času pogajanj o Sporazumu STO o informacijski tehnologiji še niso obstajali. Če bi takrat obstajali, bi bili verjetno uvrščeni med izdelke, za katere se uporablja stopnja dajatev nič. Trgovino s to pomembno tehnologijo bi bilo treba olajšati.

               (2)

               Komisija je v imenu Skupnosti izpogajala Sporazum o dajatev prosti obravnavi integriranih vezij z več čipi (MCP) (v nadaljnjem besedilu „Sporazum“), in sicer v okviru „sestanka vlad/pristojnih organov o polprevodnikih“ („GAMS“).

               (3)

               Sporazum ukinja veljavne carine in dajatve za MCP, medtem ko ostanejo stopnje dajatev STO nespremenjene.

               (4)

               Sporazum je kot depozitar dne 28. novembra 2005 overil generalni sekretar Sveta Evropske unije.

               (5)

               Sporazum bi bilo treba skleniti v imenu Skupnosti.

               (6)

               Odstavek 7(a) Sporazuma določa, da se po predložitvi štirih listin o odobritvi depozitarju te štiri pogodbenice dogovorijo o datumu začetka veljavnosti Sporazuma. Primerno je, da se Komisijo, ki je predstavnik Skupnosti v GAMS, pooblasti, da se z drugimi pogodbenicami dogovori o tem datumu –

         SKLENIL:
   Člen 1
   Sporazum o dajatev prosti obravnavi integriranih vezij z več čipi (MCP) se sklene v imenu Skupnosti.
   Besedilo Sporazuma je priloženo temu sklepu.
   Člen 2
   Komisija se pooblašča, da se z drugimi pogodbenicami dogovori o datumu začetka veljavnosti Sporazuma. Ta datum se objavi v Uradnem listu Evropske unije.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za deponiranje listine o odobritvi Sporazuma iz odstavka 7(b) Sporazuma v imenu Skupnosti.

      V Bruslju, 21. decembra 2005

            Za Svet

            Predsednik

         B. BRADSHAW

      (1)  Še ni objavljeno v Uradnem listu.
    ---documentbreak---

               31.12.2005

               SL

               Uradni list Evropske unije

               L 349/25

         PREVOD
   Sporazum o dajatev prosti obravnavi integriranih vezij z več čipi (MCP)
   Ob sklicevanju na soglasje med članicami GAMS (Evropsko skupnostjo, ki jo v GAMS zastopa Evropska komisija, Japonsko, Republiko Korejo, Združenimi državami Amerike in posebnim carinskim območjem Tajvana, Penghujem, Kinmeno in Matsujem) o dajatev prosti obravnavi integriranih vezij z več čipi so se te članice GAMS dogovorile o naslednjem:

               1.

               Za namene tega sporazuma:

                           (a)

                           „integrirana vezja z več čipi (MCP)“ pomenijo integrirana vezja z več čipi, ki jih sestavljata dva ali več medsebojno neločljivo povezanih monolitnih integriranih vezij, na eni ali več izoliranih podlagah, z vodilnim ohišjem ali brez, vendar brez kakršnega koli drugega aktivnega ali neaktivnega veznega elementa;

                           (b)

                           „Harmonizirani sistem“ pomeni Harmonizirani sistem poimenovanja in šifrskih oznak blaga, določenih v Prilogi k Mednarodni konvenciji o Harmoniziranem sistemu poimenovanja in šifrskih oznak blaga (z morebitnimi spremembami v prihodnosti), kot so ga pogodbenice sprejele in ga prenesle v svoje nacionalne zakone in druge predpise;

                           (c)

                           „pogodbenica“ pomeni članico GAMS ali katero koli članico Svetovne trgovinske organizacije (STO), ki je deponirala svojo listino o odobritvi pri depozitarju; ter

                           (d)

                           če so bili uporabljeni tudi v Marakeškem sporazumu o ustanovitvi Svetovne trgovinske organizacije (Sporazum STO), imajo v tem sporazumu uporabljeni pojmi isti pomen kot v Sporazumu STO.

               2.

               Sporazum se uporablja za vse MCP, ne glede na to, pod katero tarifno številko Harmoniziranega sistema so takšni izdelki uvrščeni.

               3.

               Vsaka pogodbenica po načelu države z največjimi ugodnostmi zmanjša vse carine in druge dajatve na stopnjo nič, kakor so takšne carine in dajatve opisane v členu II:1(b) Splošnega sporazuma o carinah in trgovini iz leta 1994 (GATT 1994), v skladu z naslednjimi postopki:

                           (a)

                           Vsaka pogodbenica uporablja za MCP carine in dajatve po stopnji nič, dokler vse pogodbenice ne soglašajo, da je v večstranskem sporazumu o znižanju dajatev v okviru STO zajet zadovoljiv obseg svetovne trgovine z MCP.

                           (b)

                           Vse pogodbenice do takrat, ali če o tem dosežejo soglasje pred 31. decembrom 2006, s 1. januarjem 2007 določijo vse carine in druge dajatve za MCP na stopnji nič.

                           (c)

                           Vse pogodbenice se zavezujejo, da bodo sodelovale z ostalimi članicami STO, da bi v takšnem sporazumu o znižanju carin dosegle 90 odstotno pokritje svetovne trgovine z MCP.

               4.

                           (a)

                           Vsaka pogodbenica depozitarju ob odobritvi tega sporazuma posreduje seznam tarifnih številk svojega tarifnega seznama, ki vključuje MCP. Če pogodbenica kasneje MCP uvrsti pod številko, ki ni bila vključena v prvotni seznam, depozitarju nemudoma posreduje spremenjeni seznam.

                           (b)

                           Vsaka pogodbenica lahko kadar koli zahteva spremembe seznama druge pogodbenice, če ugotovi, da je nepopoln. V takšnem primeru se mora pogodbenica, od katere se zahteva sprememba seznama, s pogodbenico, ki je zahtevo vložila, v dobri veri posvetovati in sodelovati, da se lahko izvede vse potrebne spremembe. Spremenjeni seznam se posreduje depozitarju.

                           (c)

                           Depozitar pošlje seznam z vsemi spremembami vsem ostalim pogodbenicam.

               5.

               Ne glede na avtonomno liberalizacijo veljavnih carin in dajatev za MCP v okviru tega sporazuma se vsaki pogodbenici dovoli, da carine in dajatve za MCP na stopnji nič uveljavlja v saldu koncesij v večstranskem sporazumu o znižanju carin v okviru STO.

               6.

               Brez poseganja v odstavek 3 se ničesar v tem sporazumu ne more razlagati kot sprememba pravic in obveznosti pogodbenic na podlagi Sporazuma STO.

               7.

                           (a)

                           Ko depozitar prejme listine o odobritvi štirih članic GAMS, se te pogodbenice dogovorijo o datumu začetka veljavnosti Sporazuma.

                           (b)

                           Vse članice STO imajo možnost odobriti ta sporazum. Odobritev Sporazuma po datumu začetka veljavnosti začne učinkovati z dnem, ko depozitar prejme odobritev. Depozitar o prejemu odobritve obvesti vse pogodbenice.

                           (c)

                           Če se pogodbenice dogovorijo o spremembi tega sporazuma, se smiselno uporabljata pododstavka (a) in (b).

               8.

               Ko vse pogodbenice v skladu s pododstavki (a) do (c) odstavka 3 določijo vse carine in druge dajatve za MCP na stopnji nič, ta sporazum preneha veljati.

               9.

               Izvirnik tega sporazuma v angleškem jeziku in listine o odobritvi se deponirajo pri generalnem sekretarju Sveta Evropske unije.


title: 2014/146/EU: Sklep Sveta z dne 28. januarja 2014 o sklenitvi Sporazuma med Evropsko unijo in Republiko Mauritius o partnerstvu v ribiškem sektorju

text:
               18.3.2014

               SL

               Uradni list Evropske unije

               L 79/2

      SKLEP SVETA

   z dne 28. januarja 2014
   o sklenitvi Sporazuma med Evropsko unijo in Republiko Mauritius o partnerstvu v ribiškem sektorju
   (2014/146/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Unija se je pogajala z Republiko Mauritius o sporazumu o partnerstvu v ribiškem sektorju, ki plovilom EU zagotavlja ribolovne možnosti v vodah, nad katerimi Republika Mauritius izvaja svojo suverenost ali jurisdikcijo.

               (2)

               Sporazum med Evropsko unijo in Republiko Mauritius o partnerstvu v ribiškem sektorju (v nadaljnjem besedilu: Sporazum o partnerstvu v ribiškem sektorju) je bil podpisan v skladu s Sklepom Sveta 2012/670/EU z dne 9. oktobra 2012 o podpisu Sporazuma med Evropsko unijo in Republiko Mauritius o partnerstvu v ribiškem sektorju v imenu Evropske unije (1).

               (3)

               Sporazum o partnerstvu v ribiškem sektorju bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Mauritiusom o partnerstvu v ribiškem sektorju se odobri v imenu Unije.
   Besedilo Sporazuma o partnerstvu v ribiškem sektorju je priloženo temu sklepu.
   Člen 2
   Predsednik Sveta v imenu Unije pošlje uradno obvestilo iz člena 17 Sporazuma o partnerstvu v ribiškem sektorju (2).
   Člen 3
   Ta sklep začne veljati na dan sprejetja.

      V Bruslju, 28. januarja 2014

            Za Svet

            Predsednik

         G. STOURNARAS

      (1)  UL L 300, 30.1.2012, str. 34.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: 2010/287/: Sklep Sveta z dne 19. januarja 2010 o obstoju čezmernega primanjkljaja na Nizozemskem

text:
               21.5.2010

               SL

               Uradni list Evropske unije

               L 125/42

         SKLEP SVETA
   z dne 19. januarja 2010
   o obstoju čezmernega primanjkljaja na Nizozemskem
   (2010/287/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(6) v povezavi s členom 126(13) in člena 136 Pogodbe,
   ob upoštevanju predloga Komisije,
   ob upoštevanju pripomb, ki jih je predložila Nizozemska,
   ob upoštevanju naslednjega:

               (1)

               V skladu s členom 126(1) Pogodbe o delovanju Evropske unije se države članice izogibajo čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in za močno trajnostno rast, ki pospešuje ustvarjanje delovnih mest.

               (3)

               Postopek v zvezi s čezmernim primanjkljajem iz člena 126 Pogodbe o delovanju Evropske unije, kakor je pojasnjen v Uredbi Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (1) (ki je del Pakta za stabilnost in rast), določa odločitev o obstoju čezmernega primanjkljaja. V navedeni uredbi so prav tako določbe o izvajanju člena 104 Pogodbe o ustanovitvi Evropske skupnosti, ki je postal člen 126 Pogodbe o delovanju Evropske unije. Protokol o postopku v zvezi s čezmernim primanjkljajem, ki je priloga k Pogodbi o delovanju Evropske unije, vsebuje dodatne določbe glede izvajanja postopka v zvezi s čezmernim primanjkljajem. Uredba Sveta (ES) št. 479/2009 (2) določa podrobna pravila in opredelitve za uporabo določb navedenega protokola.

               (4)

               Leta 2005 je bil Pakt za stabilnost in rast prenovljen, da bi se okrepili njegova učinkovitost in gospodarski temelji ter ohranila dolgoročna vzdržnost javnih financ. Cilj prenove pakta je bil zagotoviti, da se v vseh fazah postopka v zvezi s čezmernim primanjkljajem v celoti upošteva predvsem gospodarsko in proračunsko ozadje. Na ta način Pakt za stabilnost in rast zagotavlja okvir, ki podpira politike vlad za hitro ponovno vzpostavitev trdnih proračunskih stanj, pri tem pa upošteva gospodarske razmere.

               (5)

               V skladu s členom 104(5) Pogodbe o ustanovitvi Evropske skupnosti, ki je postal člen 126(5) Pogodbe o delovanju Evropske unije, mora Komisija Svetu predložiti mnenje, če meni, da v državi članici obstaja čezmerni primanjkljaj ali tveganje zanj. Komisija je na podlagi svojega poročila po členu 104(3) Pogodbe o ustanovitvi Evropske skupnosti, ki je postal člen 126(3) Pogodbe o delovanju Evropske unije, ter ob upoštevanju mnenja Ekonomsko-finančnega odbora v skladu s členom 104(4) Pogodbe o ustanovitvi Evropske skupnosti, ki je postal člen 126(4) Pogodbe o delovanju Evropske unije, ugotovila, da na Nizozemskem obstaja čezmerni primanjkljaj. Komisija je zato 11. novembra 2009 Svetu predložila zadevno mnenje v zvezi z Nizozemsko (3).

               (6)

               V skladu s členom 126(6) Pogodbe o delovanju Evropske unije Svet upošteva morebitne pripombe, ki jih želi predložiti zadevna država članica, preden po opravljeni celoviti oceni odloči, ali čezmerni primanjkljaj obstaja. V primeru Nizozemske ta celovita ocena vodi do zaključkov, ki so izpostavljeni v tem sklepu.

               (7)

               Po podatkih, ki so jih nizozemski organi sporočili oktobra 2009, bo javnofinančni primanjkljaj Nizozemske v letu 2009 predvidoma dosegel 4,8 % BDP in bo tako znatno nad referenčno vrednostjo 3 % BDP. Predvideno preseganje referenčne vrednosti lahko velja za izjemno v smislu Pogodbe ter Pakta za stabilnost in rast. Zlasti je to preseganje posledica resnega upada gospodarske rasti v smislu Pogodbe ter Pakta za stabilnost in rast. V napovedi služb Komisije iz jeseni 2009 se pričakuje, da se bo BDP v letu 2009 skrčil za 4,5 %, v letu 2010 pa naj bi se povečal le za 0,25 %. Poleg tega tudi na podlagi napovedi služb Komisije iz jeseni 2009 ni mogoče reči, da je načrtovano preseganje referenčne vrednosti začasno, saj naj bi se javnofinančni primanjkljaj povečal s 4,7 % BDP v letu 2009 na 6,1 % BDP v letu 2010, preden bi se rahlo zmanjšal na 5,6 % BDP v letu 2011, ob predpostavki nespremenjenih politik. Merilo glede primanjkljaja, določeno v Pogodbi, ni izpolnjeno.

               (8)

               Po podatkih, ki so jih nizozemski organi sporočili oktobra 2009, je bruto javni dolg pod referenčno vrednostjo 60 % BDP in pričakuje se, da bo leta 2009 dosegel vrednost 59,7 % BDP (4). Po napovedi služb Komisije iz jeseni 2009 naj bi splošni delež bruto javnega dolga leta 2009 dosegel 59,8 %, nato pa naj bi narasel na okoli 66 % BDP leta 2010 oziroma na 70 % BDP leta 2011 ter tako presegel 60-odstotno referenčno vrednost. To povečanje je v večini posledica pomembnega in pričakovanega poslabšanja primarnega salda.

               (9)

               V skladu s členom 2(4) Uredbe (ES) št. 1467/97 se „pomembni dejavniki“ v fazah, ki vodijo do odločitve Sveta o obstoju čezmernega primanjkljaja v skladu s členom 126(6) Pogodbe o delovanju Evropske unije, lahko upoštevajo le, če je v celoti izpolnjen dvojni pogoj – da primanjkljaj ostaja blizu referenčne vrednosti in da je referenčna vrednost presežena začasno. V primeru Nizozemske dvojni pogoj ni izpolnjen. Zato v fazah, ki vodijo do tega sklepa, pomembni dejavniki niso upoštevani –

         SPREJEL NASLEDNJI SKLEP:
   Člen 1
   Iz celovite ocene sledi, da na Nizozemskem obstaja čezmerni primanjkljaj.
   Člen 2
   Ta sklep je naslovljen na Nizozemsko.

      V Bruslju, 19. januarja 2010

            Za Svet

            Predsednica

         E. SALGADO

      (1)  UL L 209, 2.8.1997, str. 6.

      (2)  UL L 145, 10.6.2009, str. 1.

      (3)  Vsi dokumenti za Nizozemsko, povezani s postopkom v zvezi s čezmernim primanjkljajem, so na voljo na spletni strani: http://ec.europa.eu/economy_finance/netstartsearch/pdfsearch/pdf.cfm?mode = _m2

      (4)  V tej številki ni upoštevana rezervna zmogljivost za državna nelikvidna sredstva za ING, ki obsega 3,5 % BDP (21 milijard EUR).